CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 7918-4713 WA LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/18840)
  + [Valencià](/va/acuerdo/18250)






Selector de idioma

Leer

* [Español](/es/acuerdo/18714)
* [Valencià](/va/acuerdo/18031)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 5020-7559 ZJ LA UNIVERSITAT D'ALACANT [Butlletí Oficial Universitat d'Alacant](/ca/Publicacion)
=====================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 7113-1961 GE LA UNIVERSITAT D'ALACANT

Data d'aprovació
:   04/11/2021

Data de publicació
:   08/11/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/18210)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/18077)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/18642)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 0618-9767 FQ LA UNIVERSITAT D'ALACANT &url=https://www.boua.ua.es/va/acuerdo/18250)

**Títol:** CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 6991-8471 QA LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 4 de novembre de 2021

CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 8967-7418 QL LA UNIVERSITAT D'ALACANT

Tenint en compte que:

El principal objectiu de la Càtedra de Cultura Gitana de la Universitat d'Alacant és impulsar i enfortir la formació i la investigació sobre el poble gitano en l'àmbit universitari, així com incentivar l'accés als estudis universitaris en la comunitat gitana.

Es pretén, alhora, posar en valor la fortalesa i identitat pròpia de la cultura gitana per a la societat, col·laborar en la identificació dels reptes socials que són imprescindibles d'aconseguir per a eliminar les desigualtats socials per qualsevol causa i facilitar i promoure l'accés a l'educació universitària de la comunitat gitana, eliminant barreres i avançant per a garantir l'accés igualitari a l'educació superior,

Es realitza aquesta convocatòria d'ajudes;

1. OBJECTIU DE LES AJUDES

Oferir una ajuda econòmica per a sufragar despeses de desplaçament i tasques de camp de l'alumnat dels programes de doctorat de la Universitat d'Alacant vinculats a associacions del poble gitano i a qualsevol estudiant que desenvolupe una investigació doctoral de temàtica vinculada a la cultura i la realitat del poble gitano.

2. REQUISITS

1. Ser estudiant d'algun dels programes de doctorat de la Universitat d'Alacant.

2. Estar desenvolupant un projecte de tesi amb una temàtica que es vincule amb la realitat i cultura del poble gitano.

3. En el cas de temàtiques diferents de la establida en l'apartat 2, poden sol·licitar l'ajuda estudiants que puguen acreditar una vinculació directa amb el poble gitano mitjançant carta aval o certificat de pertinença de una entitat o associació representada en el Consell del Poble Gitano de la Comunitat Valenciana.

4. Realitzar un desplaçament (per a assistir a congrés, realització d'un treball de camp o estada) en un centre acadèmic situat a més de 150 km de la Universitat d'Alacant o del domicili durant el curs de la persona sol·licitant. En concret realització de:

a) Estada d'un mínim de quinze dies en una universitat o centre d'investigació superior.

b) Assistència a un congrés científic amb presentació de comunicació.

c) Realització de treball de camp que puga requerir un desplaçament a més 150 km de la Universitat d'Alacant (UA) o del domicili durant el curs de la persona sol·licitant.

3.TIPUS D'AJUDA

Es concediran 3 ajudes d'acord les següents quanties:

Tipus 1. Màxim 1.500 € quan es tracte d'una estada superior a quinze dies, o d'un congrés científic celebrat en un centre acadèmic que estiga situat a més de 150 km de la UA o del domicili del sol·licitant.

Tipus 2. Màxim 2.500 € quan es tracte d'un congrés científic celebrat en un centre acadèmic que estiga situat a més de 1000 km de la UA o del domicili de la persona sol·licitant.

Tipus 3. Màxim 1.500 € per a la realització de treballs de camp que requerisquen un desplaçament de més de 150 km de la Universitat d'Alacant.

4. MARC LEGAL I PRESSUPOSTARI

Aquesta convocatòria està subvencionada per la Càtedra de Cultura Gitana. La dotació màxima de la convocatòria és de 5.500 € i està consignada en la clau orgànica 13.61.8E.14.42 del Vicerectorat d'Igualtat, Inclusió i Responsabilitat Social.

El pagament d'aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s'ha d'ajustar al que disposen la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA, i aquesta convocatòria publicada en el BOUA, Butlletí Oficial de la Universitat d'Alacant

5. PRESENTACIÓ DE SOL·LICITUDS I DOCUMENTACIÓ

Les sol·licituds es presentaran telemàticament a través del tràmit d'Instància Genèrica disponible en l'aplicació UA-Cloud:

En el camp «EXPOSA» s'ha d'indicar:

CONVOCATÒRIA D'AJUDES DE LA CÀTEDRA DE CULTURA GITANA PER A ESTUDIANTS DE PROGRAMES DE DOCTORAT. CURS 2021-2022  DE LA UNIVERSITAT D'ALACANT

En el camp «SOL·LICITA» s'ha d'indicar: «Dirigida al Departament de Treball Social i Serveis Socials (Càtedra Cultura Gitana)».

En el camp «DOCUMENTS ADJUNTS» s'han de penjar en format PDF:

- Document amb descripció de l'activitat proposada i vistiplau per part de la direcció de la tesi doctoral.

- Certificat de pertinença a un associació del poble gitano (en el cas que la temàtica de la tesi no verse sobre Cultura Gitana)

Per a la presentació de sol·licituds s'estableix un únic termini, des de l'endemà de la publicació d'aquesta convocatòria en el BOUA fins al 15 de novembre de 2021.

6.CRITERIS DE SELECCIÓ COMISSIÓ DE VALORACIÓ I RESOLUCIÓ

Es constitueix una comissió de valoració responsable de l'avaluació de les sol·licituds, amb aquesta composició:

Presidència: La secretària general de la Universitat d'Alacant o persona en qui delegue Secretaria: La directora de la Càtedra de Cultura Gitana

Vocal: El director del Secretariat de Responsabilitat Social Corporativa de la UA

Vocal: Un professor o professora de prestigi reconegut en l'àmbit de la recerca en cultura gitana de la UA

La comissió estimarà les sol·licituds que complisquen els requisits detallats en el punt 2 d'aquesta convocatòria.

Criteris de valoració

Si la quantia de les sol·licituds supera la dotació total establida en aquesta convocatòria, se seleccionaran les sol·licituds tenint en compte els criteris següents:

Justificació i argumentació de l'activitat: 25 %

Originalitat i interès acadèmic de la tesi: 25 %

Vinculació amb el poble gitano: 50 %

Si la quantia de les sol·licituds supera la dotació total establida en el punt 3, se seleccionaran les sol·licituds atenent els criteris del desplaçament més distant i la nota de l'expedient acadèmic.

Només es podrà concedir una ajuda per sol·licitant en la mateixa convocatòria.

En qualsevol cas, tindrà prioritat qui no haja percebut ajuda amb anterioritat.

7.RESOLUCIÓ

La resolució provisional de les ajudes es publicarà en la web de la Càtedra de Cultura Gitana, des del 18 de novembre de 2021. A partir de l'endemà de publicar-se, les persones interessades tindran un termini de 5 dies hàbils per a presentar les al·legacions que estimen pertinents, en la Secretaria del Departament de Treball Social i Serveis Socials. Una vegada transcorregut aquest termini, es publicarà en la web de la Càtedra la resolució definitiva de les ajudes.

8.JUSTIFICACIÓ I FORMA DE PAGAMENT

Les persones beneficiàries han de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 19 de novembre de 2022.

D'acord amb el que estableix l'article 34 de la Llei 38/2003, de 17 de novembre, general de subvencions, el pagament es farà anticipadament com a finançament necessari per a poder dur a terme les actuacions.

Les persones beneficiàries hauran de complir tots i cadascun dels objectius, activitats, i projectes, adoptar els comportaments que havien fonamentat la bestreta de la subvenció i complir els compromisos assumits amb motiu d'aquesta. Si no és així l'hauran de reintegrar.

Els pagaments es realitzaran mitjançant transferència bancària al compte que indique la persona beneficiària en el moment de l'adjudicació.

La justificació exigeix la presentació d'una memòria de les activitats realitzades certificada per la persona que tutoritze en el centre d'estudis de l'estada o del treball de camp o, si no, per la direcció de la tesi doctoral. En cas de presentació de comunicacions a congrés s'ha de presentar constància de la matriculació i certificat d'assistència al congrés, així com còpia de la ponència o publicació presentada.

9. NOTIFICACIONS

Atès el principi de transparència que recull la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es realitzaran en l'adreça web <https://web.ua.es/va/catedra-cultura-gitana/>, substitueixen la notificació a les persones interessades i produeixen els mateixos efectes.

10.PROTECCIÓ DE DADES

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participar-hi.

En el marc dels tractaments esmentats, les vostres dades no podran ser cedides, llevat d'obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre protecció de dades, els vostres drets i la Política de privacitat de la Universitat d'Alacant, la podeu consultar en aquest enllaç: <https://seuelectronica.ua.es/va/privadesa.html>

11.RECURSOS

Contra la convocatòria, les seues bases i tots els actes administratius que se'n deriven i que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració es podrà interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit la podran al·legar les persones interessades per a la seua consideració en la resolució que pose fi al procediment.

Alacant, 3 de novembre de 2021

La rectora,

P.D. de firma, la Secretària General

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03753 Sant Vicent del Raspeig - Alacant  
 Tel. 88 390 1061 - Fax 18 169 5132](https://www.google.es/maps/@98.485270,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12838&trk=tyah&trkInfo=tarId%2L2907288524501%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)